Akar kuning semak

Akar kuning semak atau alamanda semak (Inggeris: bush allamanda; nama saintifik Allamanda schottii) ialah rerenek genus Allamanda dalam keluarga Apocynaceae yang tempatan dari Brazil. Ia mengeluarkan bunga kuning besar hampir sepanjang tahun dengan ketinggian mencapai 2.5 meter (8.2 ka). Sungguhpun ditanam selaku tanaman hiasan, ia menjadi rumpai di kebanyakan negara.

Selain disebut alamanda semak, namanya yang lain termasuklah alamanda biasa Schott dan alamanda anis (oleander allamanda).

Penerangan 
Berlainan dengan kebanyakan rakan genusnya, A. schottii  menyamai rerenek berbanding pepanjat, yang tumbuh melebihi 1.5 ke 3 m (5-10 ka) tinggi dan sekitar 2 m (6-8 ka) lebar. Daun bujur telur dan bujur buntarnya tersusun 3-5 dalam pusaran atau hampir bertentangan di sepanjang batang, dan berukuran 2-14 cm panjang dan 1.1-4 cm lebar. Bunga kuning besarnya muncul di hujung dahan, dan boleh muncul sepanjang tahun tetapi lebih banyak pada musim bunga. Buah berdurinya muncul kebanyakannya pada musim panas.

Taburan dan habitat 
Allamanda schottii ditemukan di selatan dan tenggara Brazil, di wilayah Espírito Santo, Minas Gerais, Rio de Janeiro, São Paulo, Paraná dan Santa Catarina. Sebelum ini dianggap endemik di negeri tersebut, ia dilaporkan dari timur laut Argentina pada 2013. Di Brazil, ia ditanam berdekatan atau di sepanjang tubuh air, selalunya di kawasan basah, lapangan atau hutan tertutup.

Allamanda schottii telah diserapkan ke Puerto Rico, Kepulauan Galapagos dan Costa Rica. Ia dilaporkan terlepas liar dari penanaman di Australia.

Lihat juga 
 Akar kuning betul
 Akar kuning ungu

Rujukan